Mašinski fakultet u Sarajevu
Mašinski fakultet Sarajevo (MEF) je visokoobrazovna institucija, članica Univerziteta u Sarajevu. Fakultet je osnovan 1958. godine (u početku kao Mašinski odsjek tadašnjeg Tehničkog fakulteta) i najstarija je institucija u oblasti mašinstva u Bosni i Hercegovini. Godine 1961. dotadašnji Tehnički fakultet u Sarajevu prestaje sa radom, a osnivaju se Građevinski fakultet, Arhitektonski fakultet, Mašinski fakultet i Elektrotehnički fakultet. Trenutni dekan fakulteta je prof. dr. Haris Lulić.